11α. ΝΟΜΟΣ υπ' αριθ. 2354 της 30 Μαρτ./2 Απρ. 1953 Περί του επιστημονικού προσωπικού της Αθωνιάδος Σχολής. Άρθρον μόνον.-1.Το επιστημονικόν προσωπικόν της κατά τας διατάξεις του άρθρ. 182 του "Καταστατικού Χάρτου του Αγίου Όρους" ιδρυθείσης Αθωνιάδος Εκκλησιαστικής Σχολής αποτελείται εκ του Διευθυντού (Σχολάρχου), τυγχάνοντος Κληρικού Θεολόγου, και εξ των καθηγητών, ήτοι ετέρων δύο Θεολόγων, δύο Φιλολόγων, ενός Μαθηματικού ή Φυσικομαθηματικού, ενός Γεωπόνου, ενός Δασολόγου και ενός καθηγητού της Αγγλικής γλώσσης. 2.Οι αποτελούντες το ως άνω επιστημονικόν προσωπικόν Διευθυντής και καθηγηταί είναι δημόσιοι υπάλληλοι, μισθοδοτούμενοι υπό του Κράτους. 3.Τα του τρόπου διορισμού του Δ/ντού (Σχολάρχου) και της εν γένει υπηρεσιακής καταστάσεως αυτού θέλουσι καθορισθή εν εκδοθησομένη κανονιστική διατάξει περί της Αθωνιάδος Εκκλησιαστικής Σχολής. 4.Το λοιπόν επιστημονικόν προσωπικόν διορίζεται, μετατίθεται, αποσπάται, προάγεται και εν γένει διέπεται, υπό των περί διδακτικού προσωπικού Εκκλ. Εκπαιδεύσεως ισχυουσών διατάξεων. 5.Δασολόγος καθηγητής διορίζεται ο κεκτημένος πτυχίον της Δασολογικής Σχολής του Παν/μίου Θες/νίκης ή άλλης ισοτίμου Σχολής της ημεδαπής ή αλλοδαπής. Επ' αυτού εφαρμόζονται αι διατάξεις της προηγουμένης παραγράφου. 